CELEX: 62012TN0492
Language: sk
Date: 2012-11-12 00:00:00
Title: Vec T-492/12: Žaloba podaná 12. novembra 2012 — von Storch a i./ECB

2.2.2013   
            
            
               SK
            
            
               Úradný vestník Európskej únie
            
            
               C 32/18
            
         Žaloba podaná 12. novembra 2012 — von Storch a i./ECB
   (Vec T-492/12)
   2013/C 32/29
   Jazyk konania: nemčina
   
      Účastníci konania
   
   
      Žalobcovia: Sven A. von Storch (Berlín, Nemecko) a 5 216 iných (v zastúpení: M. Kerber a B. von Storch, Rechtsanwälte)
   
      Žalovaná: Európska centrálna banka
   
      Návrhy
   
   Žalobcovia navrhujú, aby Všeobecný súd:
   
               —
            
            
               vyhlásil rozhodnutia Európskej centrálnej banky zo 6. septembra 2012 o rade technických znakov priamych menových transakcií Eurosystému na sekundárnych trhoch so štátnymi dlhopismi za nezlučiteľné s článkom 123 až 125 ZFEÚ, vyhlásil právny účinok uvedený v článku 264 ZFEÚ a zakázal ich ďalšie vykonávanie,
            
         
               —
            
            
               vyhlásil rozhodnutie Európskej centrálnej banky zo 6. septembra 2012 o dodatočných opatreniach na zabezpečenie dostupnosti záruk pre obchodných partnerov, aby sa zabezpečil ich prístup k transakciám Eurosystému prinášajúcim likviditu, za nezlučiteľné s článkom 123 až 125 ZFEÚ, vyhlásil právny účinok uvedený v článku 264 ZFEÚ a zakázal ich ďalšie vykonávanie,
            
         
               —
            
            
               zaviazal žalovanú na náhradu trov konania v súlade s článkom 87 ods. 2 rokovacieho poriadku.
            
         
      Dôvody a hlavné tvrdenia
   
   Na podporu svojej žaloby žalobcovia uvádzajú tieto žalobné dôvody:
   
               1.
            
            
               Sporné rozhodnutia porušujú články 123 až 125 ZFEÚ. V tejto súvislosti žalobcovia tvrdia, že článok 123 ZFEÚ zakazuje monetarizovať štátne dlhy a že tento zákaz platí podľa nariadenia (ES) č. 3603/93 (1) všeobecne, teda na primárnom a sekundárnom trhu.
            
         
               2.
            
            
               Okrem toho ECB porušuje článok 127 ZFEÚ. Žalobcovia tvrdia, že cieľom mandátu monetárnej politiky ECB je stabilita cien. Realizáciou uvedených opatrení však ECB vykonáva fiskálnu politiku a koná ultra vires.
            
         
               3.
            
            
               Okrem toho sú napadnuté rozhodnutia nezlučiteľné s Protokolom (č. 27) o vnútornom trhu a hospodárskej súťaži (2) v spojení s článkom 51 ZEÚ. Podľa žalobcov nadobudnutie cenných papierov pochádzajúcich z členských štátov vo finančnej tiesni predstavuje priamy zásah do trhového segmentu, ktorý sa vyznačuje prebytkom v ponuke. Toto nadobudnutie predstavuje umelé zníženie ponuky s príslušnými účinkami na výnosy týchto papierov, ktoré nie sú zlučiteľné so zásadami nenarušenej hospodárskej súťaže.
            
         
               4.
            
            
               ECB koná v rozpore s článkom 130 ZFEÚ v spojení s článkom 7 ESCB/Štatútu ECB (3), keďže sa predseda ECB nechal dotlačiť k prijatiu napadnutých rozhodnutí.
            
         
               5.
            
            
               Nákup štátnych dlhopisov, ktorý nie je motivovaný úvahami monetárnej politiky ale fiskálnej politiky a ktorý neslúži zabezpečeniu cenovej stability, negatívne ovplyvňuje trhy a ohrozuje tým dôveru v nezávislú monetárnu politiku. Podľa názoru žalobcov vyplýva z normatívneho systému Európskej menovej únie subjektívne právo na zdržanie sa zjavne destabilizačného konania, ktoré nie je zlučiteľné najmä s článkami 123 a 125 ZFEÚ.
            
         
      (1)  Nariadenie Rady (ES) č. 3603/93 z 13. decembra 1993, ktorým sa stanovujú definície na uplatňovanie zákazov uvedené v článkoch 104 a 104b ods. 1 zmluvy (Ú. v. ES L 332, s. 1; Mim. vyd. 10/001 s. 27).
   
      (2)  Ú. v. EÚ C 83, 2010, s. 309.
   
      (3)  Protokol (č. 4) o Štatúte Európskeho systému centrálnych bánk a Európskej centrálnej banky (Ú. v. EÚ C 83, 2010, s. 230).